ایران پرزیدنتی حسن روحانی، دونیا اؤلکه‌لری ایله ارتباط قورمامالاری حالین‌دا یالنیزلاشاجاقلارینی بو سببله منفعتلری دوغرولتوسوندا هر مذاکیره ماساسینا اوتوراجاقلارینی سؤیله‌دی.
پرزیدنت روحانی، کرمان ایالتینه باغلی بافت شهرین‌ده‌کی بیر چئلیک فابریکاسینین آچیلیشیندا دانیشدی.
چیخیشین‌دا، نوکلئر آنلاشمادان چیخیلماسینی و باتی ایله ایلیشکی‌لرین آزالدیلماسینی ساوونان محافظه‌کار کسیمی تنقید ائد‌ن روحانی،
"بعضیلری دونیا ایله گؤروشمه‌میز حالین‌دا الیمیزده‌کی گوجو ایتیره‌جگیمیزی ظن ائدیر. قالخینما یولون‌دا اولان بیر اؤلکه‌نین یالنیزلاشماسی دوشونوله‌بیلرمی؟ ایلیشکی قورمازساق یالنیزلاشاریق" دئیه دانیشدی.
"دونیا ایله ارتباط قورولماماسی ایرانین یالنیزلاشماسینا یول آچاجاق" ایفاده‌لرینی ایشلدن روحانی، بو سببله بوتون دونیا ایله دانیشدیقلارینی و میللی منفعتلرینی تامین ائتمک اوچون لازیم‌ اولان هر مذاکیره ماساسینا اوتوراجاقلارینی قید ائتدی.
